section_heading: Prijenosni frekvencijski opseg
paragraph_text: Prijenosni frekvencijski opseg se u kvalitetnijih mikrofona prikazuje grafički, odgovarajućom prijenosnom amplitudnom frekvencijskom karakteristikom u području od 20 Hz do 20&nbsp;kHz, a za zvuk koji dolazi s prednje strane mikrofona. Frekvencijski opseg jeftinijih mikrofona može se dati i kao podatak: "30&nbsp;Hz–16&nbsp;kHz&nbsp;±3&nbsp;dB", gdje proizvođač garantira da amplitudna frekvencijska karakteristika u području od 30&nbsp;Hz do 16&nbsp;kHz ne odstupa više od ±3&nbsp;dB od neke srednje vrijednosti amplitude.